钦定古今图书集成/方舆汇编/职方典/第1077卷 > 《玉虚洞》〈四首〉明·张文耀
## 钦定古今图书集成/方舆汇编/职方典/第1077卷 > 《玉虚洞》〈四首〉明·张文耀

灵岩幽绝倚巑岏，洞口苍龙赤日寒。丹灶药成鸡犬
去，烟霞独自绕仙坛。

又

古木阴森一望平，雨馀苍翠落秋泓。玉虚山上仙人
掌，片片芙蓉插太清。

又

白石清溪夹树流，水清斜望翠微幽。披衣坐爱凉风
晚，处处蝉声斗早秋。

又

野田千顷稻花齐，上有长林路到迷。枝底潺湲流水
过，行人疑是武陵溪。